הוועדה לענייני ביקורת המדינה, כנסת 20, פרוטוקול מספר 29, 2015-08-09 11:30

קארין אלהרר: אנחנו פותחים את הישיבה.

קארין אלהרר: היום יום ראשון, 9 באוגוסט 2015, כ"ד באב התשע"ה.

קארין אלהרר: אנחנו דנים באישור הדוח הכספי של משרד מבקר המדינה ונציב תלונות הציבור לשנת הכספים 2014.

קארין אלהרר: אני עברתי על הדוח שנכתב על ידי ויקטור פתאל, כלכלן ממרכז המידע והמחקר של הכנסת.

קארין אלהרר: קודם כל, אני מאוד מודה לך על הדוח שהאיר את עיני.

קארין אלהרר: אני אתן לך, אם תרצה, להציג בכמה דקות את עיקרי הדוח, אבל קודם ניתן למשרד מבקר המדינה להציג.

קארין אלהרר: אדוני המנכ"ל, מר אלי מרזל.

<אלי מרזל: גברתי יושבת הראש, אדוני המבקר, שלום, בוקר טוב.

<אלי מרזל: אני מתכבד להגיש לאישור הוועדה את הדוח הכספי של משרדנו לשנת הכספים 2014.

<אלי מרזל: כידוע, התקציב שלנו נקבע בוועדת הכספים, אבל הביצוע מדווח לוועדה הזאת.

<אלי מרזל: אנחנו הגשנו את הדוח בנייר.

<אלי מרזל: אני מבקש להפנות אתכם לעמוד 10, שם מופיע ריכוז הנתונים.

<אלי מרזל: תקציב שנת 2014, שאושר על ידי ועדת הכספים, עמד על סך של 362.6 מיליון שקל.

<אלי מרזל: נוספו לו לאחר מכן עודפים שהמבקר התיר להעביר.

<אלי מרזל: העודפים האלה מיועדים ומשועבדים ברובם לטובת בינוי הלשכה החדשה בירושלים שנבנית כאן בקרית הלאום, משכן הקבע של משרדנו.

<אלי מרזל: לפני כשנה התחייבתי במעמד הזה שנסיים את הבנייה במהלך השנה, ואנחנו אכן נעמוד בזה.

<אלי מרזל: ההוצאה בשנת 2014 עמדה על סכום של 298.8 מיליון שקל.

<אלי מרזל: מתוך התקציב המקורי אנחנו עומדים על אחוז ביצוע של 82.4.

<אלי מרזל: לא הייתה חריגה מהתקציב.

<אלי מרזל: אנחנו עומדים במסגרות התקציב, במסגרות שיא כוח האדם שאושרו לנו.

<אלי מרזל: אני מודה בהזדמנות הזאת לעבודה שעשה מרכז המחקר והמידע של הכנסת של ניתוח הדוח הכספי שלנו.

<אלי מרזל: כמו שמצוין בדוח הזה, כל הסוגיות שעלו בעבר במסגרת הוועדה הזאת ודרשו התייחסות שלנו תוקנו, כולל נושא ההתחייבויות ומועדי ההגשה.

<אלי מרזל: אני מבקש לציין בהזדמנות הזאת גם את הפעולות של החשבות שלנו.

<אלי מרזל: יושב כאן חשב המשרד, רמי סלמה, וסגנו, חנן פוגל, שמונה למנהל אגף במשרדנו.

קארין אלהרר: ברכות.

<אלי מרזל: תרומתם לנושא הבקרה ותכנון התקציב היא עצומה.

<אלי מרזל: אני מבקש להודות להם בהזדמנות הזאת.

<אלי מרזל: אנחנו מבקשים מהוועדה לאשר את הדוח.

<אלי מרזל: ישנם עודפים בתקציב המשרד.

<אלי מרזל: אנחנו החזרנו עודפים לאוצר המדינה בשנה הזאת, בדיוק כמו שעשינו בשנים קודמות.

<אלי מרזל: אנחנו לא אוגרים כסף בכיסים.

<אלי מרזל: אנחנו צריכים ומשתדלים להוות דוגמה בנושא הזה למינהל הציבורי.

<תומר רוזנר: כמה עודפים אתם מתכוונים להעביר מ-2014 ל-2015?

<אלי מרזל: 2015 עוד לא סגור.

<אלי מרזל: ב-2014 מדובר על 37.3 מיליון.

<רמי סלמה: בשנת 2014 היה תקציב נוסף בעקבות מבצע "צוק איתן".

<רמי סלמה: זה היה 2%.

<רמי סלמה: היה תקציב שני של - - -

<ויקטור פתאל: אם אני מסתכל על תקציב מבקר המדינה מול העלייה בתקציב של כלל המדינה, אני רואה שהעלייה הייתה מתונה, לא היה איזה משהו חריג.

<ויקטור פתאל: היא אפילו מתונה יותר משאר המשרדים לאורך השנים.

<ויקטור פתאל: מבחינת השכר, יש הסכמים של מבקר המדינה, יש הסכמים של משרדים.

<ויקטור פתאל: השווינו פה גם עלויות בשכר לכל מיני דירוגים אחרים - אפשר קצת להרחיב על זה – כאשר אין משהו חריג במשרד.

<ויקטור פתאל: העודפים שיש להם הולכים ברובם לטובת המבנה החדש שלהם בקרית הלאום.

<ויקטור פתאל: עודפים שהם לא צריכים הם מחזירים.

<ויקטור פתאל: כל שנה הם מקצצים קצת.

<ויקטור פתאל: מבקר המדינה יכול להחזיר עודפים כי הוא לא כפוף למשרד האוצר.

<ויקטור פתאל: מבחינתנו לא היה משהו חריג.

קארין אלהרר: אני רוצה לברך על ההתייעלות שנעשתה, על העבודה המאוד משמעותית.

קארין אלהרר: אתם מצטיינים כי החזרתם כספים לקופת האוצר.

קארין אלהרר: אני מעלה להצבעה את אישור הדוח.

קארין אלהרר: מי בעד?

קארין אלהרר: בעד – פה אחד

קארין אלהרר: נמנעים –אין

קארין אלהרר: תודה רבה, הישיבה נעולה.